Leonora Selmer

Eleonora Josephine Selmer (født Nielsen 15. oktober 1851 i Kragerø, død 12. februar 1930 i Oslo) var en norsk teaterskuespiller. 

Leonora Selmer var datter av boktrykker Johan Peter Nielsen og Karoline Krøger. Hun ble 25. januar 1873 gift med skuespillerkollegaen Jens Selmer og sammen fikk de sønnen Ulf Selmer. 

Ifølge Liv Jensson debuterte hun på Møllergatens Teater mellom 1870 og 1872. Hun hadde høsten 1870 sin første større rolle som Alice i En Brud ved Erobring.

Senere arbeidet hun ved Christiania Theater og deretter ved Nationaltheatret. Sommeren 1899 medvirket hun på Christianiaturneen i rollen som Mathilde i stykket Damen fra Ostende.

Hun er gravlagt på Vår Frelsers gravlund i Oslo.

Roller i utvalg 
Alice i En Brud ved Erobring av Ernest Legouvé (1870)
Stina Isenkræmmers i Barselstuen av Ludvig Holberg (Nationaltheatret, 1899)
Clementine i César Girodots Testamente av Edmond Villetard og Adolphe Belot (Nationaltheatret, 1899)
Mathilde i Damen fra Ostende av Gustav Kadelburg og Oscar Blumenthal (Christianiaturneen, 1899)

Referanser

Norske skuespillere
Skuespillere ved Nationaltheatret
Personer begravet på Vår Frelsers gravlund
Personer fra Kragerø kommune